《郡侯坐上观琉璃瓶中游鱼》
唐代·徐夤

宝器一泓银汉水，锦鳞才动即先知。似涵明月波宁隔，

欲上轻冰律未移。薄雾罩来分咫尺，碧绡笼处较毫厘。

文翁未得沈香饵，拟置金盘召左慈。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。